b'\n_START_ARTICLE_\nFermas\n_START_SECTION_\nIstorija\n_START_PARAGRAPH_\n264 m. pr. m. e. 6000 vyr\xc5\xb3 \xc4\xafk\xc5\xabr\xc4\x97 lotyn\xc5\xb3 kolonij\xc4\x85 ir pavadino Firmum Picenum picent\xc5\xb3 \xc5\xbeem\xc4\x97je, kad ji palaikyt\xc5\xb3 \xc5\xa1ios srities i\xc5\xa1tikimyb\xc4\x99 Romai. I\xc5\xa1 prad\xc5\xbei\xc5\xb3 miest\xc4\x85 vald\xc4\x97 5 kvestoriai. Po Filip\xc5\xb3 m\xc5\xab\xc5\xa1io 42 m. pr. m. e. Fermas tapo pilnateise kolonija ir \xc4\x8dia apsistojo Ketvirtasis legionas. I\xc5\xa1 \xc4\x8dia \xc4\x97jo keliai \xc4\xaf Pausulas, Urbs Salvij\xc4\x85 ir Askoli Pi\xc4\x8den\xc4\x85._NEWLINE_VIII a. miestas atiteko popie\xc5\xbeiui ir buvo valdomas kaip Ankonos markos dalis. X a. Fermas tapo Firmanos markos sostine. Valdant popie\xc5\xbeiaus Honorijaus III pirmtakams Fermo vyskupai tapo pricais-vyskupais i\xc5\xa1 prad\xc5\xbei\xc5\xb3 su pasaulietin\xc4\x97m graf\xc5\xb3 teis\xc4\x97m, o v\xc4\x97liau jie tapo Fermo princais._NEWLINE_1199-1550 m. Fermas buvo nepriklausomu miestu, bet v\xc4\x97liau buvo gr\xc4\x85\xc5\xbeintas \xc4\xaf popie\xc5\xbeiaus valstyb\xc4\x99._NEWLINE_Per \xc5\xa0taufen\xc5\xb3 ir popie\xc5\xbei\xc5\xb3 nesutarimus Ferm\xc4\x85 kelis kartus u\xc5\xbe\xc4\x97m\xc4\x97: 1176 m. archivyskupas Kristianas Meincietis, 1192 m. imperatorius Henrikas VI, 1208 m. Ravenos kunigaik\xc5\xa1tis Markualdas, 1241 m. imperatorius Frydrichas II ir 1245 m. Manfredas Sicilietis. Po to Fern\xc4\x85 vald\xc4\x97 \xc4\xafvair\xc5\xabs lordai, kurie daugiau ar ma\xc5\xbeiau buvo \xc5\xa0ventojo sosto vasalai: Monteverdi, Giovanni Visconti ir Francesco Sforza (i\xc5\xa1vytas 1446 m.), Oliverotto Euffreducci (1503 m. j\xc4\xaf nu\xc5\xbeud\xc4\x97 Cezaris Bord\xc5\xbeija), kurio \xc4\xafp\xc4\x97dinis buvo s\xc5\xabnus Ludovico, nu\xc5\xbeudytas Montegiorgio m\xc5\xab\xc5\xa1yje 1520 m., o Fermas tapo tiesiogiai pavaldus popie\xc5\xbeiui.'